Document ID: 31975R2481

NEUVOSTON ASETUS (ETY) N:o 2481/75,
annettu 29 päivänä syyskuuta 1975,
erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
erityistoimenpiteistä yhteisön sitrushedelmäalan tuotannon ja kaupan pitämisen parantamiseksi 9 päivänä joulukuuta 1969 annetussa neuvoston asetuksessa (ETY) N:o 2511/69(2), sellaisena kuin se on muutettuna asetuksella (ETY) N:o 175/73(3), säädetään täydentävästä tuesta taloudellisesti heikossa asemassa oleville yrittäjille, jotta voitaisiin korvata osa niistä tulonmenetyksistä, joita aiheutuu heidän viljelmiensä tuotantosuunnan muuttamisesta,
tämän tuen myöntämisen yhtenä edellytyksenä on, että tilan pinta-ala on enintään viisi hehtaaria; niissä tapauksissa, joissa tilan kokonaispinta-ala on enemmän kuin viisi hehtaaria mutta joissa viljelty pinta-ala ei ylitä tätä rajaa ja loppuosa maata on viljelyyn kelpaamatonta, taloudellinen tilanne on samanlainen kyseisessä asetuksessa mainittujen tapausten kanssa; sen vuoksi olisi kohdeltava samalla tavoin tiloja, joiden viljelty pinta-ala ei ole enemmän kuin viisi hehtaaria,
asetuksella (ETY) N:o 2511/69 on erityisesti perustettu taloudellisten korvausten järjestelmä yhteisön appelsiinien ja mandariinien myynnin edistämiseksi yhteisön tuontimarkkinoilla kyseisten markkinoiden säännöllisen toimituksen varmistavien sopimusten mukaisesti,
kokemus on osoittanut, että edellä mainittu sopimusjärjestelmä ei kyseisten yhteisön tuotteiden markkinoiden lisäämisen osalta ole johtanut odotettuun tulokseen; toisaalta tiettyjen kolmansien maiden tuottajien kilpailun kasvu on vaikeuttanut yhteisön sitrushedelmien myyntiä yhteisön markkinoilla,
näiden haittojen poistamiseksi olisi muutettava asetus (ETY) N:o 2511/69 lakkauttamalla sopimusjärjestelmä ja suurentamalla taloudellisia korvauksia; olisi lisäksi laajennettava korvaukset koskemaan klementiinejä,
viimeksi kuluneina markkinointivuosina myös yhteisön sitruunatuotanto on kohdannut myyntivaikeuksia yhteisön tuontimarkkinoilla; tämän vuoksi olisi jatkuvuuden turvaamiseksi myönnettävä taloudellinen korvaus tälle tuotteelle markkinointivuoden 1975/1976 jäljellä olevaksi ajaksi, ja
tällaisen järjestelmän tehokkuuden varmistamiseksi olisi säädettävä appelsiinien, mandariinien ja klementiinien vahvistettujen määrien saattamisesta ajan tasalle ottaen huomioon kyseisten tuotteiden perus- ja ostohintojen kehitys,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2511/69 4 artiklan 1 kohdan ensimmäisen luetelmakohdan ilmaisu "kokonais-" ilmaisulla "viljelty".
2 artikla
Korvataan asetuksen (ETY) N:o 2511/69 6 artikla seuraavasti:
"Tuottajajäsenvaltioiden myyjät ovat jäljempänä määritellyin edellytyksin oikeutettuja saamaan taloudellista korvausta yhteisön appelsiineista, mandariineista, klementiineistä ja sitruunoista pidettäessä niitä kaupan muissa jäsenvaltioissa.
Sitruunoita koskevan taloudellisen korvauksen myöntäminen rajoitetaan kuitenkin markkinointivuoteen 1975/1976."
3 artikla
Korvataan asetuksen (ETY) N:o 2511/69 7 artikla seuraavasti:
"1. Markkinointivuodeksi 1975/1976 taloudellinen korvaus vahvistetaan seuraaville tasoille:
- 7,8 laskentayksikköä 100:aa nettokiloa kohti Moro-, Tarocco-, Ovale calabresa-, Belladonna-, Navel-, Valencia late -appelsiinilajikkeille;
- 6,7 laskentayksikköä 100:aa nettokiloa kohti Sanguinello-appelsiinilajikkeelle;
- 4,4 laskentayksikköä 100:aa nettokiloa kohti Sanguigno- ja Biondo comune -appelsiinilajikkeille;
- 6,7 laskentayksikköä 100:aa nettokiloa kohti mandariineille;
- 3,9 laskentayksikköä 100:aa nettokiloa kohti klementiineille;
- 4,7 laskentayksikköä 100:aa nettokiloa kohti sitruunoille.
2. Appelsiineja, mandariineja ja klementiinejä koskeva taloudellinen korvaus vahvistetaan perustamissopimuksen 43 artiklan 2 kohdassa määrättyä menettelyä noudattaen seuraaviksi markkinointivuosiksi kunakin vuonna ennen 1 päivää elokuuta seuraavana vuonna alkavaksi markkinointivuodeksi ottaen tämän korvauksen määrän viimeisimmät tasot ja kyseisten tuotteiden perushintojen ja ostohintojen kehitys. Taloudellisen korvauksen vaihteluprosentti suhteessa edeltävään markkinointivuoteen ei saa kuitenkaan olla suurempi kuin perus- ja ostohintojen vaihteluprosentti.
3. Taloudellinen korvaus myönnetään vain laatuluokkiin Extra ja I kuuluville tuotteille."
4 artikla
Korvataan asetuksen (ETY) N:o 2511/69 8 artikla seuraavasti:
"1. Taloudellinen korvaus maksetaan myyjille näiden hakemuksesta heti, kun on osoitettu, että kyseiset tuotteet on tuotu määrämaana olevan jäsenvaltion alueelle ja luovutettu ostajan käyttöön.
2. Yksityiskohtaiset säännöt tämän artiklan soveltamisesta annetaan asetuksen (ETY) N:o 1035/72 33 artiklassa säädettyä menettelyä noudattaen."
5 artikla
Korvataan asetuksen (ETY) N:o 2511/69 9 artikla seuraavasti:
"Yhteisen maatalouspolitiikan rahoitukseen liittyviä säännöksiä sovelletaan 6 artiklassa tarkoitettuihin taloudellisiin korvauksiin."
6 artikla
Tämä asetus tulee voimaan 1 päivänä lokakuuta 1975.
Edellä 2, 3 ja 4 artiklaa sovelletaan:
- appelsiineihin, mandariineihin ja klementiineihin markkinointivuoden 1975/1976 alusta,
- sitruunoihin tämän asetuksen voimaantulopäivästä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä syyskuuta 1975.

Labels: 7
2
17
6